**SINTEZA**

**obiecțiilor şi propunerilor (recomandărilor)**

**la proiectul hotărârii Guvernului cu privire la transmiterea unui bun imobil**

|  |  |  |
| --- | --- | --- |
| **Participantul la avizare (expertizare)/****consultare publică**  | **Conținutul obiecţiei/****propunerii (recomandării)** | **Argumentarea** **autorului proiectului** |
| **Agenţia Servicii Publice**(nr. 01/8165 din 15.11.2022) |  Lipsă de propuneri şi obiecții. |  |
| **Agenția Proprietății Publice**(nr. 05-03-7147 din 15.11.2022) |  Lipsă de propuneri şi obiecții. |    |
| **Ministerul Finanţelor**(nr. 17-04/446 din 15.11.2022) |  Luînd în considerație că, bunul imobil (clădire administrativă) cu nr. cadastral 4101211.001.01 este inclus la poziția 2.91 în anexa nr.18 din Hotărîrea Guvernului nr.351/2005 cu privire aprobarea listelor bunurilor imobile proprietate publică a statului și la transmiterea unor bunuri imobile, propunem completarea proiectului, cu un punct nou, care va deveni punctul 2 în următoarea redacție: ,,2. În anexa nr.18 din Hotărîrea Guvernului nr.351/2005 cu privire aprobarea listelor bunurilor imobile proprietate publică a statului și la transmiterea unor bunuri imobile, poziția 2.91 se exclude”. Totodată, se va ține cont de numerotarea punctelor. | **Se acceptă.** |
| **Ministerul Justiției** (nr. 04/9846 din 15.11.2022) |  1. Relevăm necesitatea revizuirii denumirii proiectului Hotărîrii, în sensul în care aceasta să includă o paranteză în care se va indica laconic obiectul reglementării proiectului sau obiectivul acestuia. Or, astfel cum este dispus în dispoziţiile normative instituite în art. 42 din *Legea nr. 100/2017 cu privire la actele normative,* denumirea actului normativ reprezintă numirea generică a actului în funcţie de categoria acestuia, de autoritatea emitentă şi de obiectul reglementării exprimat sintetic. Denumirea actului normativ trebuie să fie laconică şi să exprime cu claritate obiectul reglementării. Totodată, denumirea actului normativ nu poate să fie identică cu cea a altui act normativ în vigoare, cu excepţia cazului în care proiectul noului act normativ prevede abrogarea actului normativ precedent cu aceeași denumire. 2. ***La pct. 1***, remarcăm că, în măsura în care bunul imobil care urmează a fi transmis este bine determinat, fiind indicat numărul cadastral al acestuia, menționarea suprafeței este inutilă din punct de vedere juridic. Această informație, precum și alte date cu caracter informativ sau declarativ pot fi incluse în conținutul notei informative la proiect. 3. ***La pct. 3,*** semnalăm că, regula generală privind intrarea în vigoare a actelor normative, statuată la art. 56 din *Legea nr. 100/2017*, statuează că „actele normative intră în vigoare peste o lună de la data publicării în Monitorul Oficial al Republicii Moldova”. Astfel, nota informativă urmează să includă argumentarea intrării în vigoare a actului normativ la data publicării. |  **1.** **Nu se acceptă.** Hotărâri de Guvern cu denumire similară au fost aprobate anterior de către Guvern (ex. HG nr.574/2022, nr. 525/2022, nr. 496/2022, ș.a.).**2. Nu se acceptă.** Hotărâri de Guvern similare în care este indicată suprafața bunului imobil au fost aprobate anterior de către Guvern (ex. HG nr.215/2022, nr. 189/2022, nr. 993/2020, ș.a.). Totodată, ținând cont de avizele autorităților la alte proiecte anterioare elaborate de către MAI, considerăm oportun menționarea suprafeței bunului în proiect. **3. Se acceptă**. Nota informativă a fost completată cu argumentările corespunzătoare.  |
| **Centrul Național Anticorupție**(nr. 06/2-6797 din 15.11.2022) |  Prin proiect se promovează interesul public de a asigura administrarea eficientă și transparentă a bunurilor proprietate publică. În textul proiectului nu s-au identificat factori de risc care pot genera apariția riscurilor de corupție. |  |

 **Secretar general al ministerului Serghei DIACONU**